Návrh
Uznesenie vlády Slovenskej republiky
č. ...
z ...

k materiálu návrh Koordinačnej smernice pre realizáciu programov PHARE a Prechodný fond (Transition Facility) 

Číslo materiálu:		
Predkladateľ:	podpredseda vlády SR pre vedomostnú spoločnosť, európske záležitosti, ľudské práva a menšiny 
 	
Vláda
A. 	schvaľuje 
Vláda 
A. 1. 	návrh Koordinačnej smernice pre realizáciu programov PHARE a Prechodný fond (Transition Facility); 
 	
B. 	zrušuje 
Vláda 
B. 1. 	Všeobecnú koordinačnú smernicu pre zahraničnú pomoc poskytovanú Európskou úniou a jej členskými štátmi a Smernicu k príprave a realizácii programu PHARE a Prechodného fondu (Transition Facility), schválenú uznesením vlády SR č. 277/2005 ku dňu 16. december 2009; 
 	
C. 	splnomocňuje 
Vláda 
C. 1. 	podpredsedu vlády SR pre vedomostnú spoločnosť, európske záležitosti, ľudské práva a menšiny ako národného koordinátora zahraničnej pomoci 

schvaľovať prípadné zmeny a doplnenia Koordinačnej smernice pre realizáciu programov PHARE a Prechodný fond (Transition Facility) predovšetkým v súlade s potrebami ex post monitorovania, hodnotenia a archivácie programov PHARE a Prechodný fond uzatvorením pripomienkového konania so zainteresovanými rezortmi bez rozporu; 
 	
D. 	ukladá 
ministrom a predsedom ostatných ústredných orgánov štátnej správy 

 
D. 1. 	zapracovať nevyhnutné zmeny a postupy v súlade s Koordinačnou smernicou pre realizáciu programov PHARE a Prechodného fondu (Transition Facility) do vnútrorezortných postupov a manuálov 
do štyroch mesiacov od schválenia Koordinačnej smernice pre realizáciu programov PHARE a Prechodný fond (Transition Facility) 	
 	 
ministrovi financií Slovenskej republiky 
D. 2. 	aktualizovať „Pokyny pre hospodárenie s finančnými prostriedkami pri realizácii programu PHARE a Prechodného fondu v úplnom znení“ v súlade so schválenou Koordinačnou smernicou pre realizáciu programov PHARE a Prechodný fond (Transition Facility). 
do troch mesiacov od schválenia Koordinačnej smernice pre realizáciu programov PHARE a Prechodný fond (Transition Facility) 	

Vykonajú: 	podpredseda vlády SR pre vedomostnú spoločnosť, európske záležitosti, ľudské práva a menšiny 
minister financií SR 
ministri 
predsedovia ostatných ústredných orgánov štátnej správy 
 	
Na vedomie: 	guvernérovi Národnej banky Slovenska 
predsedovi Najvyššieho kontrolného úradu SR